**Decembrie**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Decembrie-a uitat să ningă

doar îngerii mai ning șuvoi

te caută un înger c-o seringă

să-ți dea iar timpul înapoi

Doar îngerii mai ning șuvoi

Bacovia-n zadar suspină

când clipele se duc din noi

lăsând în urma lor lumină

Bacovia-n zadar suspină

mă caută un înger c-o seringă

de întuneric lumea-i plină

decembrie-a uitat să ningă

Doar îngerii mai ning șuvoi

marcând tăcerea dintre noi

Costel Zăgan, CEZEISME II